CELEX: 22010D0595
Language: lv
Date: 2010-06-21 00:00:00
Title: 2010/595/ES: ĀKK un ES Ministru padomes Lēmums Nr. 1/2010 ( 2010. gada 21. jūnijs ) par Dienvidāfrikas Republikas pievienošanos pārskatītajam ĀKK un ES partnerattiecību nolīgumam

6.10.2010   
            
            
               LV
            
            
               Eiropas Savienības Oficiālais Vēstnesis
            
            
               L 263/13
            
         ĀKK UN ES MINISTRU PADOMES LĒMUMS Nr. 1/2010
   (2010. gada 21. jūnijs)
   par Dienvidāfrikas Republikas pievienošanos pārskatītajam ĀKK un ES partnerattiecību nolīgumam
   (2010/595/ES)
   ĀKK UN ES MINISTRU PADOME,
   ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem (turpmāk “ĀKK”), no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (1) un pārskatīts Luksemburgā 2005. gada 25. jūnijā, (turpmāk “ĀAK un ES nolīgums”) (2) un jo īpaši tā 94. panta 1. punktu,
   tā kā:
   
               (1)
            
            
               Pārskatītais ĀKK un ES nolīgums stājās spēkā 2008. gada 1. jūlijā saskaņā ar tā 93. panta 3. punktu.
            
         
               (2)
            
            
               Dienvidāfrika pēc pārskatītā ĀKK un ES nolīguma parakstīšanas 2005. gada 25. jūnijā nedeponēja ratifikācijas dokumentu saskaņā ar 93. panta 4. punkta noteikumiem līdz noteiktajam termiņam – 2009. gada 30. jūnijam.
            
         
               (3)
            
            
               Pārskatītā ĀKK un ES nolīguma 94. pantā ir noteikts, ka visus valstu pievienošanās pieteikumus iesniedz un apstiprina ĀKK un ES Ministru padome.
            
         
               (4)
            
            
               Dienvidāfrika iesniedza pieteikumu par pievienošanos ĀKK un ES nolīgumam 2009. gada 23. novembrī.
            
         
               (5)
            
            
               ĀKK un ES Ministru padome, kas izveidota saskaņā ar ĀKK un ES nolīgumu, saskaņā ar savu reglamentu (3) var apstiprināt pievienošanās pieteikumu, izmantojot rakstisko procedūru,
            
         IR PIEŅĒMUSI ŠO LĒMUMU.
   1. pants
   Pievienošanās pieteikuma apstiprinājums
   Ar šo ir apstiprināts Dienvidāfrikas Republikas pieteikums par pievienošanos Partnerattiecību nolīgumam starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā un pārskatīts Luksemburgā 2005. gada 25. jūnijā.
   2. pants
   Stāšanās spēkā
   Šis lēmums stājas spēkā nākamajā dienā pēc tā pieņemšanas.
   
      Vagadugu, 2010. gada 21. jūnijā
      
         
            ĀKK un ES Ministru padomes vārdā –
         
            priekšsēdētājs
         
         P. BUNDUKU-LATHA
      
   
   
      (1)  OV L 317, 15.12.2000., 3. lpp.
   
      (2)  Nolīgums, ar kuru groza Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses, kas parakstīts Kotonū 2000. gada 23. jūnijā (OV L 209, 11.8.2005., 27. lpp.).
   
      (3)  OV L 95, 14.4.2005., 44. lpp.